മാധ്യമങ്ങൾക്ക് കർശന വിലക്കേർപ്പെടുത്തി ഇറ്റലിയിൽ വച്ച് നടന്ന ബോളിവുഡ് താര ജോഡികളായ ദിപീക പദുകോണിൻറെയും റൺവീർ സിംഗിൻറെയും വിവാഹത്തിൻറെ ആദ്യ ചിത്രങ്ങൾ പുറത്ത് . വിവാഹ ചടങ്ങിനെത്തിയവരോട് ചിത്രങ്ങൾ തങ്ങളുടെ അനുമതിയില്ലാതെ സോഷ്യൽ മീഡിയയിൽ പോസ്റ്റ് ചെയ്യരുതെന്ന് ആവശ്യപ്പെട്ടിരുന്നു . എന്നാൽ താരങ്ങളുടെ വിവാഹ ചിത്രങ്ങൾ ആരാധകർ ഇതിനോടകം പങ്കുവച്ചു കഴിഞ്ഞു . അനുഷ്ക ശർമ്മയെ അണിയിച്ചൊരുക്കിയ സബ്യാസാച്ചി ഡിസൈൻ ചെയ്ത വസ്ത്രമാണ് ദീപിക ധരിച്ചിരിക്കുന്നതെന്നാണ് കരുതുന്നത് . വിവാഹം ഉത്തരേന്ത്യൻ ആചാരപ്രകാരവും നടത്തുമെന്നാണ് റിപ്പോർട്ടുകൾ . സംവിധായകൻ കരൺ ജോഹർ ആണ് ഇരുവരെയും ആശംസിച്ച് ആദ്യം സോഷ്യൽമീഡിയയിൽ രംഗത്തെത്തിയത് . ഇറ്റലിയിലെ ലേക്ക് കോമോയിലെ വില്ല ഡെൽ ബാൽബിയാനെല്ലോയിൽ വച്ചാണ് വിവാഹ സത്ക്കാരം . വിവാഹ ദൃശ്യങ്ങൾ പുറത്താകാതിരിക്കാൻ മാധ്യമങ്ങൾക്ക് വിലക്കേർപ്പെടുത്തിയിട്ടുണ്ട് . വിവാഹത്തിന് സമ്മാനങ്ങൾ ഒന്നും വേണ്ടെന്നും പകരം ചാരിറ്റി ഫൌണ്ടേഷനിലേക്ക് സംഭാവന നൽകിയാൽ മതിയെന്നും ദീപിക പദുക്കോണും രൺവീർ സിം ഗും പറഞ്ഞിരുന്നു . ദീപികയുടെ പേരിലുള്ള ചാരിറ്റി അക്കൌണ്ടിലേക്ക് തുക നിക്ഷേപിക്കാനാണ് താരങ്ങളുടെ അഭ്യർത്ഥന . ഏറ്റവും അടുത്ത ബന്ധുക്കളെയും സുഹൃത്തുക്കളെയും മാത്രമാണ് വിവാഹത്തിന് ക്ഷണിച്ചിരിക്കുന്നത് . സ്വകാര്യത ഉറപ്പു വരുത്തിയാണ് വിവാഹചടങ്ങുകളെല്ലാം സംഘടിപ്പിക്കുന്നത് .